Prefectura Capitalei: Orele de sport în școli se pot face fără mască.
Prefectura Capitalei a anunţat că incidenţa cazurilor de Covid a ajuns luni în Bucureşti la 1,95 la mia de locuitori. Astfel, din 2 decembrie, CMBSU a decis ca orele de sport să se facă în săli de sport fără obligativitatea măştii de protecţie.
"Informăm că astăzi, 29.11.2021, ora 13:30, la nivelul municipiului Bucureşti, incidenţa cumulată a cazurilor în ultimele 14 zile este 1.95 la 1.000 de locuitori, în această perioadă înregistrându-se 4291 de cazuri", a transmis Prefectura.CMBSU a decis luni în şedinţă extraordinară că orele de sport în şcoli se vor putea desfăşura fără mască de protecţie."În aplicarea art. 3 alin. (8) din Ordinul comun – Ministerul Educaţiei (nr. 5338/01.10.2021) şi Ministerul Sănătăţii (nr. 2015/01.10.2021) pentru aprobarea măsurilor de organizare a activităţii în cadrul unităţilor/instituţiilor de învăţământ în condiţii de siguranţă epidemiologică pentru prevenirea îmbolnăvirilor cu virusul SARS-CoV-2, cu modificările şi completările ulterioare, în municipiului Bucureşti, Comitetul Municipiului Bucureşti pentru Situaţii de Urgenţă a dispus ca, începând cu data de 02.12.2021, orele de educaţie fizică în săli de sport/spaţii interioare, să se desfăşoare fără obligativitatea purtării măştii de protecţie", se arată înt-un comunicat al Prefecturii Capitalei.